เงินบาทเปิดตลาด 30.53/55 บาท
ธนาคารซีไอเอ็มบีไทย รายงาน เงินบาทเปิดตลาดที่ระดับ 30.53/55 แข็งค่าตามเงินทุนไหลเข้า
23 ก.พ. 2555

ธนาคารซีไอเอ็มบีไทย รายงาน เงินบาทเปิดตลาดที่ระดับ 30.53/55 แข็งค่าตามเงินทุนไหลเข้า
นักบริหารเงินธนาคารซีไอเอ็มบี ไทย เปิดเผยว่า เงินบาทเปิดตลาดเช้านี้อยู่ที่ระดับ 30.53/55 บาท/ดอลลาร์ ปรับตัวแข็งค่าจากปิดตลาดเย็นวานนี้ที่ระดับ 30.58/60 บาท/ดอลลาร์ หลังมีกระแสเงินทุนจากต่างประเทศไหลเข้ามาในตลาดหุ้นเป็นจำนวนมาก
"(เงินบาท)แข็งค่าลงมามากตามแรง flow เพราะยูโรค่อนข้างนิ่ง" นักบริหารเงิน กล่าว
สำหรับความเคลื่อนไหวของค่าเงินสกุลหลักต่างประเทศสำคัญ เงินยูโรอยู่ที่ระดับ 1.3236/3241 ดอลลาร์/ยูโร ทรงตัวใกล้เคียงกับช่วงเย็นวานนี้ที่ระดับ 1.3232/3235 ดอลลาร์/ยูโร ส่วนเงินเยนอยู่ที่ระดับ 80.23/28 เยน/ดอลลาร์ ปรับตัวอ่อนค่าจากระดับ 80.16/19 เยน/ดอลลาร์
นักบริหารเงิน ประเมินกรอบการเคลื่อนไหวของเงินไว้ระหว่าง 30.50-30.60 บาท/ดอลลาร์
"แบงก์ชาติอาจเข้ามา interveen เหมือนเมื่อวาน เพราะไม่ต้องการให้(เงินบาท) หลุด 30.50(บาท/ดอลลาร์)" นักบริหารเงิน กล่าว